Закон о измјенама и допуни Закона о територијалној организацији Републике Српске
У Закону о територијалној организацији Републике Српске („Службени гласник Републике Српске“, број 69/09), послије члана 2. додаје се нови члан 2а. који гласи:

 „Члан 2а. 

(1) Иницијативу за промјену назива јединице локалне самоуправе могу поднијети заинтересована скупштина јединице локалне самоуправе или најмање 30% бирача који имају пребивалиште на подручју јединице локалне самоуправе за коју се тражи промјена назива.

(2) О иницијативи коју подноси најмање 30% бирача који имају пребивалиште на подручју јединице локалне самоуправе за коју се тражи промјена назива, мишљење даје скупштина јединице локалне самоуправе.

(3) Иницијатива за промјену назива јединице локалне самоуправе мора бити образложена и мора да садржи разлоге који оправдавају промјену назива.

(4) Иницијатива из става 3. овог члана подноси се Влади Републике Српске (у даљем тексту: Влада) посредством Министарства управе и локалне самоуправе.

(5) Након разматрања иницијативе, Влада доноси одлуку о иницијативи за промјену назива јединице локалне самоуправе.

(6) У случају прихватања иницијативе, у року од 30 дана од дана доношења одлуке из става 5. овог члана, Влада ће утврдити нацрт закона и упутити га у даљу процедуру.“

Члан 5. мијења се и гласи:

„Општине у Републици Српској су: Билећа, Берковићи, Братунац, Брод, Вишеград, Власеница, Вукосавље, Гацко, Градишка, Дервента, Доњи Жабар, Зворник, Источни Мостар, Источни Дрвар, Источна Илиџа, Источно Ново Сарајево, Источни Стари Град, Језеро, Калиновик, Кнежево, Козарска Дубица, Костајница, Котор Варош, Крупа на Уни, Купрес, Лакташи, Лопаре, Љубиње, Милићи, Модрича, Мркоњић Град, Невесиње, Нови Град, Ново Горажде, Осмаци, Оштра Лука, Пале, Пелагићево, Петровац, Петрово, Прњавор, Рогатица, Рудо, Рибник, Србац, Сребреница, Соколац, Теслић, Трново, Угљевик, Фоча, Хан  Пијесак, Чајниче, Челинац, Шамац, Шековићи и Шипово.“

У члану 7. у тачки г) ријечи: „Републике Српске (у даљем тексту: Влада)“ бришу се.

У члану 24. став 1. мијења се и гласи:

„(1) Градови у Републици Српској су Бања Лука, Бијељина, Добој, Источно Сарајево, Приједор и Требиње.“

У члану 25. став 1. мијења се и гласи:

„(1) Градови Бања Лука, Бијељина, Добој, Приједор и Требиње у свом саставу немају општина.“

Овај закон ступа на снагу осмог дана од дана објављивања у „Службеном гласнику Републике Српске“.

Број: 01-1063/12 
10. јула 2012. године 
Бања Лука

Предсједник 
Народне скупштине, 
Мр Игор Радојичић, с. р.

Види још 
 Закон о територијалној организацији Републике Српске

Извори 
 „Службени гласник Републике Српске“, број 70/12

Т